Diari Oficial de la Generalitat Valenciana


Sumari del DOGV 5890, del 11-11-2008 (2008/13178)

ORDE de 4 de novembre de 2008, de la Conselleria d'Educació, per la qual s'incrementa el crèdit de l'Orde de 5 de maig de 2008 (DOCV núm. 5764 de 16 de maig), de la Conselleria d'Educació, de gratuïtat de llibres de text per a l'alumnat de primer, segon, tercer i quart curs d'Educació Primària en els centres mantinguts amb fons públics de la Comunitat Valenciana per al curs 2008-2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13105


Data del document
:   04-11-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * alumne
    * ajuda pública
    * alumnat
    * ensenyament primari
    * ensenyament obligatori
    * llibre escolar
    * suport econòmic

ORDE de 4 de novembre de 2008, de la Conselleria d'Educació, per la qual s'incrementa el crèdit de l'Orde de 5 de maig de 2008 (DOCV núm. 5764 de 16 de maig), de la Conselleria d'Educació, de gratuïtat de llibres de text per a l'alumnat de primer, segon, tercer i quart curs d'Educació Primària en els centres mantinguts amb fons públics de la Comunitat Valenciana per al curs 2008-2009. [2008/13238]  
L'apartat segon de la mencionada Orde de 5 de maig de 2008, de la Conselleria d'Educació, de gratuïtat de llibres de text per a l'alumnat de primer, segon, tercer i quart curs d'Educació Primària en els centres mantinguts amb fons públics de la Comunitat Valenciana per al curs 2008-2009, establix que el crèdit destinat al finançament del programa de gratuïtat de llibres de text per a l'alumnat de primer a quart curs d'Educació Primària serà de 89.173.595,00 euros, a càrrec de la línia de subvenció T0067000 del capítol IV, programa 422.20, denominada «Gratuïtat llibres de text» en la Llei 15/2007, de 27 de desembre, de la Generalitat, de Pressupostos per a l'exercici 2008.  
Així mateix, preveu que el dit crèdit s'incrementarà amb l'aportació econòmica del Ministeri d'Educació, Política Social i Esport, una vegada que s'haja firmat el conveni entre este departament i la Conselleria d'Educació per al pròxim curs escolar 2008-2009.  
Una vegada firmat este conveni, amb data 8 de juny de 2008, el crèdit de la mencionada Orde de 5 de maig, s'incrementa amb la dita aportació en 7.458.066 euros, per mitjà de l'Orde de 16 de setembre de 2008.  
No obstant això, i a pesar d'esta nova aportació econòmica, el crèdit continua sent insuficient per a atendre les peticions de l'alumnat escolaritzat en estos cursos.  
D'altra banda, a càrrec de la mateixa línia de subvenció, es va publicar l'Orde de 17 de desembre de 2007, de la Conselleria d'Educació, per la qual es convoquen ajudes per a l'adquisició de llibres de text per als alumnes que cursen quint i sext d'Educació Primària i Educació Secundària Obligatòria en centres finançats amb fons públics per al curs 2008-2009, amb un crèdit de 57.706.893 euros.  
L'Orde de 17 de desembre de 2007, d'ajudes per a l'adquisició de llibres de text establix dos fases, A i B, per a sol·licitar les ajudes. La fase A ja es va resoldre al mes de juny, i, pel que fa a la fase B, se n'acaben de publicar les llistes provisionals d'admesos i d'esmena d'errors. Queda pendent una fase C, que està prevista per a atendre incorporacions d'alumnes amb necessitats econòmiques als centres al llarg del curs.  
En estos moments, per tant, es pot quantificar el nombre màxim d'alumnes que poden ser beneficiaris de l'ajuda de llibres de text, que és inferior al que s'havia previst en el moment de publicar l'Orde de 17 de desembre.  
S'ha produït un desajust en la previsió de crèdit destinat a les dos ordes, per la qual cosa és necessari que el sobrant de crèdit de l'Orde de 17 de desembre, de convocatòria d'ajudes de llibres de text, puga ser utilitzat per la convocatòria de 5 de maig, del bonollibre, per a poder atendre les peticions de bonollibre pendents.  
Per esta raó, a fi d'aconseguir els mencionats objectius, i en virtut de les atribucions que em conferix l'article 28 de la Llei 5/1983, de 30 de desembre, del Consell, i vista la proposta de la Direcció General d'Ordenació i Centres Docents,  
ORDENE  
Article únic  
Incrementar el crèdit pressupostari de l'Orde de 5 de maig de 2008, de la Conselleria d'Educació, de gratuïtat de llibres de text per a l'alumnat de primer, segon, tercer i quart curs d'Educació Primària en els centres mantinguts amb fons públics de la Comunitat Valenciana per al curs 2008-2009, en 389.000 euros.  
Esta orde produirà efectes a partir de l'endemà del dia en què es publique en el Diari Oficial de la Comunitat Valenciana.  
València, 4 de novembre de 2008  
El conseller d'Educació,  
ALEJANDRO FONT DE MORA TURÓN